ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660015815
ขอให้แก้ไขปัญหาเสียงดังรบกวนจากค่ายมวย และขอให้ตรวจสอบการจัดตั้งค่ายมวย ชื่อค่ายมวยศิษย์ครูวุฒิ บริเวณบ้าน (ไม่ทราบเลขที่) ซอย 42 หมู่บ้านนักกีฬาแหลมทอง แขวงทับช้าง เขตสะพานสูง กรุงเทพมหานคร จุดสังเกต บ้านหลังดังกล่าวจะอยู่หลังแรกของซอย ลักษณะเป็นบ้านปูน 2 ชั้น ตัวบ้านสีแดงเลือดหมู หลังคาสีแดง เนื่องจากผู้ร้องแจ้งว่าประสบปัญหาเสียงดังรบกวนจากค่ายมวย ซึ่งค่ายมวยดังกล่าว มีเจ้าของเป็นบุคคลเพศชาย (ทราบชื่อเล่น แต่ไม่สามารถระบุรูปพรรณสัณฐานได้แน่ชัด) แต่เนื่องจากหมู่บ้านดังกล่าวไม่มีนิติบุคคล ผู้ร้องจึงเกิดข้อสงสัยว่า เจ้าของค่ายมวยทำการขออนุญาตเปิดค่ายมวยกับหน่วยงานใด เพราะการเปิดค่ายมวยดังกล่าวก่อให้เกิดเสียงดังรบกวน โดยนักมวยของค่ายมวยดังกล่าว จะมีการซ้อม ซึ่งจะเกิดเสียงดังรบกวนจากการสั่นสะเทือนของนักมวยที่ซ้อมคู่กันกับครูฝึก มีเสียงตะโกน และในช่วงเวลาเช้านักมวยจะต้องออกไปวิ่งตั้งแต่บริเวณปากซอย ไปจนถึงท้ายซอย และจะมีการตะโกนส่งเสียงดังจากครูฝึกที่ยืนรอนักมวยอยู่บริเวณปากซอย โดยจะส่งเสียงดังรบกวนเป็นประจำทุกวัน แบ่งเป็น 2 ช่วงเวลา คือตั้งแต่ช่วงเวลาประมาณ 08.00-09.30 น. และตั้งแต่เวลาประมาณ 17.30 น. เป็นต้นไป โดยประสบปัญหามาเป็นระยะเวลาประมาณ 2 ปีแล้ว อีกทั้งบ้านหลังดังกล่าว ที่เป็นค่ายมวยมีพื้นที่ขนาดเล็ก ทั้งเจ้าของค่ายมวย และนักมวย จึงต้องจอดรถไว้บริเวณพื้นที่สาธารณะ เพื่อให้ค่ายมวยมีพื้นที่กว้าง สะดวกในการซ้อมมวย ส่งผลให้ผู้ร้อง และประชาชนในพื้นที่ได้รับความเดือดร้อนจากเสียงดังรบกวน ไม่ได้รับการพักผ่อนตามปกติ เบื้องต้นเคยแจ้งเรื่องไปยังสำนักงานเขตสะพานสูงแล้ว จึงประสงค์ให้หน่วยงานที่เกี่ยวข้องแก้ไขปัญหาเสียงดังรบกวนจากค่ายมวย และตรวจสอบการจัดตั้งค่ายมวยดังกล่าว เพื่อบรรเทาความเดือดร้อนรำคาญให้แก่ผู้ร้อง และประชาชนที่อาศัยอยู่ในบริเวณใกล้เคียง (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata